**Francisco Javier Lodeiro Gómez**, coñecido como **Paco Lodeiro**, nado en Caracas o 14 de xuño de 1965, é un músico, humorista e presentador de televisión galego.

Traxectoria
-----------

Licenciado en Publicidade e enxeñeiro técnico de informática de xestión, Paco Lodeiro ten traballado como profesor na Escola de Imaxe e Son da Coruña e no CIFP Rodolfo Ucha de Ferrol. Pero Lodeiro comezou a facerse famoso a comezos dos anos noventa na Televisión de Galicia. Alí presentou talk-shows e programas de entretemento, ao tempo que desenvolvía en paralelo unha carreira como actor de producións de ficción para televisión e, particularmente, como imitador e humorista na radio.

O seu éxito debeuse ao programa *Cifras e letras*, que se emitiu en Telemadrid dende 2001 e logo noutras cadeas autonómicas, entre elas a edición galega dende 2006. Entre as dúas versións presentou máis de 3.000 programas deste formato.

Despois presentou *Verbas Van*, un formato da súa creación.

Dirixiu o programa *Laretando* presentado por Kiko Novoa, e dirixiu e produciu o programa *Coma un allo*.

Lodeiro presentou A Liga dos Cantantes ExtraordinariosLodeiro presentando *A Liga dos Cantantes Extraordinarios*
No verán de 2019 presentou e produciu para a TVG o programa *A Liga dos Cantantes Extraordinarios*. No verán de 2021 comezou a persentar para a TVG o concurso *Atrápame se podes*.

Radio
-----

Comezou na radio no programa de RadioVoz *Corre carmela que chove!!*, onde se fixo coñecido como imitador de Francisco Vázquez Vázquez, o daquela alcalde da Coruña, de Arsenio Iglesias ou Augusto César Lendoiro.

Nesa mesma emisora presentou o *magazine* *El Expresso de Galicia*.

Máis tarde formou *Risoterapia* con Carlos Jiménez Díaz co que desenvolveron unha longa actividade humorística na Radio Galega.

Na Radio Galega presentou o programa *Nunca tal oíra* e participou en seccións nos programas dirixidos por Santiago Davila e Xusto López Carril.

Na actualidade participa de luns a venres no *magazine* presentado por Kiko Novoa *Galicia por diante*.

Música
------

Na actualidade participa no espectáculo *Hei Cantar*, con Rosa Cedrón e Miguel Ladrón de Guevara, no que interpretan clásicos da música galega e boleros con bandas de música.

Participou no disco *Cantando a Galicia* con Rosa Cedrón e Sito Sedes, no disco *Sempre Pucho* coa orquestra Los Satélites e no disco *Agora é sempre* con Los Tamara.

Ademais, ten publicado dous álbums en solitario como vocalista, e participa en La Sonora Callejera, un grupo de música ecléctica.

Lodeiro cantando na Praza da Quintana.
Son moi coñecidas as súas versións humorísticas de temas clásicos, como a de Pedro Navajas na que conta o roubo do Códice Calixtino por parte do electricista da Catedral de Santiago de Compostela, ou a versión de *Rivers of Babylon* dedicada a Bobby Farrell titulada *O negriño de Boney M*.[]

### Discografía

* *Cantando a Galicia* con Rosa Cedrón e Sito Sedes
* *Marea interior*
* *Magia negra*
* *Agora é sempre* con Los Tamara
* *Sempre Pucho* con Los Satélites

Presentador de televisión
-------------------------

* *Fatal, fatal, fatal*
* *O téquele téquele*
* *Tardes con Ana*
* *¡Qué serán?*
* *Salsa Verde*
* *Pequeno gran show*
* *¡Café Café?*
* *Cifras y letras*
* *Cifras e letras*
* *Verbas Van*
* *Atrápame se podes*

Actor para televisión
---------------------

* *Mareas vivas*
* *Galicia Exprés*
* *Terra de Miranda*
* *Libro de familia*

Actor en longametraxes
----------------------

* *Arde amor*
* *Blanca Madison*
* *Os mortos van á présa*

Presentador de radio
--------------------

* *El Expreso de Galicia*
* *Nunca tal oíra*

Produtor de televisión
----------------------

* *Pucho Boedo, un crooner na fin do mundo*
* *Os Satélites, unha orquestra de lenda*
* *Sempre Pucho*
* *Laretando*
* *Verbas Van*
* *Coma un allo*

Recoñecementos
--------------

* Premio ATV ao mellor programa de entretemento de televisión 2006.
* Premio da Academia Galega do Audiovisual ao mellor comunicador 2007
* Premio Galicia de Comunicación ao mellor programa de radio 1996 (por "Corre Carmela que Chove").
* Premio Deputación da Coruña ao mellor guión de apropósitos 1999.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Paco Lodeiro Modificar a ligazón no Wikidata*** |

|  |  |
| --- | --- |
| Control de autoridades | 
* Wd: Q11697279
* IMDb: nm1252250

 |